L-anzjani se jkunu jistgħu jgawdu minn servizz ġdid offrut minn disa' esperti tad-dieta. Dan sabiex ikollhom kwalità ta' ħajja aħjar filwaqt li jevitaw il-mard. Il-Ministru għall-Anzjani u l-Anzjanità Attiva Michael Farrugia qal fi stqarrija li d-domanda għal dan s-servizz żdiedet kemm fil-komunità kif ukoll fid-djar tal-anzjani. Is-servizz se jkun estiż biex ikopri d-djar tal-anzjani tal-gvern, djar li qegħdin taħt l-iskema PPP u dawk taħt l-iskema tax-xiri ta' sodod. Anzjani li jgħixu fil-komunità u li ma jistgħux jattendu għall-żjarat tal-outpatients se jibbenifikaw ukoll. Aqra iktar: Tinfetaħ ir-raba' klinika fil-komunità għall-anzjani Qabel, dan s-servizz kien jiġi pprovdut biss mid-Dietetic Department f'Mater Dei u xi ċentri tas-saħħa li kienu joffru s-servizz ta' outpatients. Imma l-proċessi tar-referrals kienu limitati ħafna tant li kien qed jiġi kkawżat piż żejjed fuq il-klijent u fuq is-sistema tas-saħħa. DOI-Reuben-Piscopo Għaldaqstant,id-Dipartiment tal-Anzjanità Attiva u l-Kura fil-Komunità se jintroduċi disa' dietitians fuq bażi part-time u dawn se jkunu allokati f'postijiet differenti biex jiżguraw li jkunu disponnibli u li s-servizz ikun ta' kwalità tajba. Mit-Tnejn li ġej, id-dietitians se jkun qed jassessjaw u jitrattaw 100 anzjan li se jirċievu rakkomandazjonijiet u pariri fuq n-nutrizzjoni tagħhom filwaqt li l-qraba tagħhom kif ukoll l-istaff se jkunu ggwidati fuq dan kollu. Iktar informazzjoni fuq l-obeżità: Ir-riskji tal-obeżità… kif nikkumbattuha? F' Diċembru 2020, id-Deputat Prim Ministru u Ministru tas-Saħħa Chris Fearne ġie mistoqsi waqt seduta fil-Parlament dwar in-numru ta' mwiet f'Malta li kienu relatati mal-obeżità. Miċ-ċifri li ngħataw mill- Institute for Health Metrics and Evaluation(IHME) lill-Ministru Fearne, kien hemm 369 mewt f'Malta li kienu relatati mal-obeżità u dan huwa inqas mill-medja tal-Unjoni Ewropea. F' Diċembru li għadda: Imwiet minħabba l-obeżità f'Malta taħt il-medja Ewropea Madanakollu, Malta baqgħet l-pajjiż fl-Unjoni Ewropea bl-aktar adulti li kienu jsofru minn piż żejjed b' 59.6%. 25.2% ta' Maltin huma obeżi meta kkumparat mal-14.9% ta' adulti fl-Unjoni Ewropea. .td_uid_3_60962f444c61a_rand.td-a-rec-img{text-align:left}.td_uid_3_60962f444c61a_rand.td-a-rec-img img{margin:0 auto 0 0}